
ఇస్లామాబాద్ : చైనా నిధులు ఆగిపోవడంతో పాకిస్థాన్ విల విలలాడుతోంది. చైనా-పాకిస్థాన్ ఎకనమిక్ కారిడార్ (సీపీఈసీ) రోడ్డు ప్రాజెక్టులో మూడు రోడ్ల నిర్మాణాన్ని పాకిస్థాన్ నిలిపేసింది. చైనా నిధులు వస్తేనే వీటి నిర్మాణం పునఃప్రారంభమవుతుందని పాక్ మీడియా పేర్కొంది. ఈ మూడు రోడ్ల నిర్మాణాన్ని నిలిపేసినట్లు పాకిస్థాన్ ప్రణాళిక, అభివృద్ధి మంత్రి అహసాన్ ఇక్బాల్ ధ్రువీకరించినట్లు తెలిపింది. సీపీఈసీపై పార్లమెంటు కమిటీకి  అహసాన్ ఈ వివరాలు తెలిపినట్లు వివరించింది.అయితే ఈ కమిటీ సోమవారం విడుదల చేసిన పత్రికా ప్రకటనలో ఈ రోడ్డు ప్రాజెక్టులను వదిలేయలేదనే సందేశాన్ని ఇవ్వడానికి చాలా ప్రయత్నించింది. పాకిస్థాన్ ప్రభుత్వం ఆర్థికంగా ఇబ్బందుల్లో ఉందని, ఈ ప్రాజెక్టుల నిర్మాణాన్ని కొనసాగించే సామర్థ్యం లేదని చిట్టచివర్లో పేర్కొంది.

islamabad : chaina nidhulu aagipovadamtho pakisthan vila vilalaadutondi. chaina-pakisthan ekanamik karidar (cpc) roddu praajectulo moodu rodla nirmaanaanni pakisthan nilipesindi. chaina nidhulu vastene veeti nirmaanam punahpraarambhamavutundana pak media perkondi. ee moodu rodla nirmaanaanni nilipesinatlu pakisthan pranaalika, abhivruddhi mantri ahasan ikbal dhruveekarinchinatlu telipindi. cpcnipi paarlamentu kamiteeki  ahasan ee vivaraalu telipinatlu vivarinchindi.ayithe ee commity somavaram vidudala chesina patrika prakatanalo ee roddu praajektulanu vadileyaledane sandesaanni ivvadaaniki chala prayatninchindi. pakisthan prabhutvam aardhikamgaa ibbandullo undani, ee praajektula nirmaanaanni konasaginche saamarthyam ledani chittachivarlo perkondi.